CELEX: 32019R1607
Language: sl
Date: 2019-09-27 00:00:00
Title: Izvedbena uredba Komisije (EU) 2019/1607 z dne 27. septembra 2019 o spremembi Izvedbene uredbe (EU) 2016/1239 glede veljavnih rokov za vložitev zahtevkov za dovoljenja

30.9.2019   
               
               
                  SL
               
               
                  Uradni list Evropske unije
               
               
                  L 250/56
               
            
         IZVEDBENA UREDBA KOMISIJE (EU) 2019/1607
         z dne 27. septembra 2019
         o spremembi Izvedbene uredbe (EU) 2016/1239 glede veljavnih rokov za vložitev zahtevkov za dovoljenja
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 178(b) Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2016/1239 (2) vsebuje skupne določbe o zahtevkih za uvozna in izvozna dovoljenja za kmetijske proizvode in izdaji teh dovoljenj. Vsebuje določbe o rokih za zahtevke za dovoljenja in zahtevah za preklic. Vsebuje zlasti določbe za primere, v katerih navedena uredba določa obdobje za postopke, da se določi datum začetka ali konca navedenega obdobja, če navedeni datumi padejo na soboto, nedeljo ali na državni praznik.
                  
               
                     (2)
                  
                  
                     Za lažje upravljanje tarifnih kvot v Uniji je treba zagotoviti, da za vse kmetijske tarifne kvote, ki se upravljajo z dovoljenji, veljajo enaka pravila, ki določajo roke za zahtevke za dovoljenja.
                  
               
                     (3)
                  
                  
                     Vlagatelji morajo imeti možnost vložiti zahtevke za izdajo dovoljenja ne glede na državne praznike v državah članicah. Trenutno so roki za vložitev zahtevkov za dovoljenja, ki padejo na soboto, nedeljo ali na državni praznik, določeni drugače, odvisno od tega, ali je obdobje zahtevka opredeljeno z določenim datumom ali dolžino tega obdobja. Za slednji primer člen 3(4) Uredbe Sveta (EGS, Euratom) št. 1182/71 (3) določa, da je datum zaključka obdobja za vložitev zahtevkov delovni dan, ki sledi navedeni soboti, nedelji ali državnemu prazniku, če se to obdobje izteče v soboto, nedeljo ali na državni praznik. Če je obdobje za vložitev zahtevkov opredeljeno z določenim datumom, se v skladu s členom 5 navedene uredbe konča z iztekom zadnje ure datuma zaključka. Če ni posebne določbe, bi bilo treba v primerih, ko je rok za vložitev zahtevkov opredeljen z določenim datumom, ki pade na soboto, nedeljo ali državni praznik, zahtevke vložiti do zadnjega delovnega dneva pred soboto, nedeljo ali državnim praznikom.
                  
               
                     (4)
                  
                  
                     V izogib negotovosti glede zadevnega roka, bi bilo treba roke za vložitev zahtevkov za dovoljenja v primerih, ko ti padejo na soboto, nedeljo ali državni praznik, podaljšati, ne glede na to, ali je obdobje za vložitev zahtevkov opredeljeno z določenim datum ali z dolžino obdobja. Poleg tega bi države članice, ki želijo zagotoviti potrebno delovno ureditev, ki omogoča vložitev zahtevkov za dovoljenja v soboto, nedeljo ali na državni praznik, morale imeti možnost, da to storijo. Za zagotovitev preglednosti pri upravljanju zahtevkov za dovoljenja v takih primerih, bi bilo treba določiti pravila, s katerimi se zagotovi, da so vložniki obveščeni o takšni ureditvi.
                  
               
                     (5)
                  
                  
                     Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
                  
               SPREJELA NASLEDNJO UREDBO:
         
            Člen 1
            Člen 3(3) Izvedbene uredbe (EU) 2016/1239 se spremeni:
            
                        (1)
                     
                     
                        točka (b) se nadomesti z naslednjim:
                        
                                    „(b)
                                 
                                 
                                    z odstopanjem od člena 3(2)(b) in (4) navedene uredbe je veljavni rok zadnji delovni dan pred soboto, nedeljo ali državnim praznikom in se zaključi ob 13.00 po bruseljskem času. Vendar se v zvezi z zahtevki za dovoljenja države članice lahko odločijo, da zagotovijo potrebno delovno ureditev, ki omogoča vložitev zahtevkov v soboto, nedeljo ali na državni praznik. V tem primeru je veljavni rok zadevna sobota, nedelja ali državni praznik in se konča ob 13.00 po bruseljskem času. Če se država članica odloči za takšno delovno ureditev, jo objavi.“;
                                 
                              
                  
                        (2)
                     
                     
                        doda se naslednji drugi pododstavek:
                        „Točka (b) prvega pododstavka se uporablja tudi, če je veljavni datum zaključka opredeljen kot določen datum, ki je sobota, nedelja ali državni praznik.“
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 27. septembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 671.
         
            (2)  Izvedbena uredba Komisije (EU) 2016/1239 z dne 18. maja 2016 o določitvi pravil za uporabo Uredbe (EU) št. 1308/2013 Evropskega parlamenta in Sveta glede sistema uvoznih in izvoznih dovoljenj (UL L 206, 30.7.2016, str. 44).
         
            (3)  Uredba (EGS, Euratom) št. 1182/71 Sveta z dne 3. junija 1971 o določitvi pravil glede rokov, datumov in iztekov rokov (UL L 124, 8.6.1971, str. 1).